**B I L J E Š K E**

uz financijske izvještaje za javnu objavu

za razdoblje 1.1.2018. do 31.12.2018. godine

Samobor, travanj 2019

SADRŽAJ:

1. OPĆI PODACI
	1. OSNOVE ZA SASTAVLJANJE FINANCIJSKIH IZVJEŠTAJA
	2. ZNAČAJNE RAČUNOVODSTVENE POLITIKE
	3. POLITIKA ISKAZIVANJA IMOVINE
	4. POLITIKA ISKAZIVANJA PLAĆENIH TROŠKOVA BUDUĆEG RAZDOBLJA I OBRAČUNATIH PRIHODA
	5. POLITIKA ISKAZIVANJA OBVEZA
	6. ODGOĐENO PLAĆANJE TROŠKOVA I PRIHOD BUDUĆEG RAZDOBLJA
	7. PRIZNAVANJE PRIHODA
	8. PRIZNAVANJE RASHODA
2. BILJEŠKE UZ POZICIJE BILANCE

AKTIVA

2.1. DUGOTRAJNA IMOVINA

2.2. KRATKOTRAJNA IMOVINA

2.3. NOVAC U BANCI I BLAGAJNI

2.4. PLAĆENI TROŠKOVI BUDUĆEG RAZDOBLJA

2.5. IZVANBILANČNI ZAPISI

PASIVA

2.6. KAPITAL I REZERVE

2.7. DUGOROČNE OBVEZE

2.8. KRATKOROČNE OBVEZE

2.9. ODGOĐENO PLAĆANJE TROŠKOVA I PRIHOD BUDUĆEG RAZDOBLJA

1. BILJEŠKE UZ POZICIJE RAČUNA DOBITI I GUBITKA
	1. POSLOVNI PRIHODI
	2. POSLOVNI RASHODI
	3. FINANCIJSKI PRIHODI
	4. FINANCIJSKI RASHODI
	5. DOBIT/GUBITAK RAZDOBLJA
	6. POREZ NA DOBIT
2. SPOROVI I POTENCIJALNE OBVEZE
3. DOGAĐAJI POSLIJE BILANCE
4. PRIHVAĆANJE I OBJAVA FINANCIJSKIH IZVJEŠTAJA

**1. OPĆI PODACI**

Tvrtka Odvodnja Samobor društvo s ograničenom odgovornošću za odvodnju i pročišćavanje otpadnih voda, MBS: 080884061, nastala je postupku odvajanja (od Komunalca d.o.o. OIB: 17055681355) s osnivanjem, te je Rješenjem Trgovačkog suda u Zagrebu broj Tt-13/27804-2 upisana u Sudski registar dana 04. prosinca 2013. godine.

Skraćeni naziv tvrtke je ODVODNJA SAMOBOR d.o.o.

OIB: 87815496618, MB: 04144724

Osnivač Društva je Grad Samobor, Samobor, Trg kralja Tomislava 5, OIB: 33544271925.

Sjedište Društva nalazi se u Ulici 151. samoborske brigade HV br. 1 u Samoboru.

Organi upravljanja su Direktor, Nadzorni odbor i Skupština Društva.

Odlukom Skupštine od 03.11.2017. direktor Društva je Ivica Karoglan. Direktor zastupa Društvo pojedinačno i samostalno.

# 1.1. OSNOVE ZA SASTAVLJANJE FINANCIJSKIH IZVJEŠTAJA

Financijski izvještaji za 01.01. - 31.12.2018. godine sastavljeni su u skladu s Hrvatskim standardima financijskog izvještavanja, koje je objavio Odbor za standarde financijskog izvještavanja u Narodnim novinama 86/2015 propisanim kao okvirom financijskog izvještavanja temeljem odredbi Zakona o računovodstvu (NN 78/2015, 134/15 i 120/16).

Financijski izvještaji pripremljeni su primjenom načela povijesnog troška po principu neograničenosti vremena poslovanja.

Detaljna objašnjenja priznavanja pojedinačnih pozicija dana su u sklopu svake pojedinačne pozicije.

Financijska izvješća za 2018. godinu usvojila je uprava Društva 29.04.2019. godine.

# 1.2. ZNAČAJNE RAČUNOVODSTVENE POLITIKE

Računovodstvene politike dane u nastavku, primjenjivane su dosljedno za sva razdoblja prezentirana u ovim financijskim izvještajima i u sukladu su s Hrvatskim standardima financijskog izvještavanja i Zakonom o računovodstvu. U nastavku prikazujemo osnovne odrednice primjenjenih računovodstvenih politika.

**1.2.1. Ključne procjene**

Prilikom sastavljanja ovih financijskih izvještaja korištene su određene procjene koje su utjecale na iskaz imovine i rashode društva sukladno HSFI 3.

Ključne procjene korištene u primjeni računovodstvenih politika prilikom sastavljanja ovih financijskih izvještaja odnose se na obračun amortizacije dugotrajne materijalne imovine. Uprava smatra da su nastupile okolnosti na kojima se temeljio određen dosadašnji vijek uporabe za transportnu imovinu i da novo nabavljena transportna imovina ima duži vijek uporabe (obrazloženo uz bilješku 2.1.3.).

**1.3. POLITIKA ISKAZIVANJA IMOVINE**

**1.3.1. Nematerijalna i materijalna imovina**

Materijalna imovina iskazuje se u poslovnim knjigama po trošku nabave sukladno točki 6.3. HSFI-a 6.

Nabavnu vrijednost čine svi izdaci nabave i dovođenja materijalne imovine u radno stanje za namjeravanu uporabu.

Materijalnu imovinu čini oprema pribavljena za trajnu uporabu, čiji je korisni vijek trajanja duži od jedne godine.

Neuporabljivi predmeti materijalne imovine za koje se ne očekuju koristi stavljaju se van uporabe ili se obavlja prodaja, isključuju se iz bilance zajedno sa pripadajućom akumuliranom amortizacijom. Bilo koja zarada ili gubitak nastao pri prestanku priznavanja imovine iskazuje se u računu dobiti i gubitka u godini prestanka priznavanja u neto iznosu (razlika između prodajne i neotpisane vrijednosti).

**1.3.2. Amortizacija**

Amortizacija se obračunava za svako sredstvo dugotrajne imovine pojedinačno na njegovu nabavnu vrijednost. Za nabavljenu imovinu ranijih godina amortizacija se obračunava na nabavnu vrijednost utvrđenu krajem prethodne godine, a za nabavljenu u tijeku godine počevši od sljedećeg mjeseca na nabavnu vrijednost primjenom linearne metode po stopama koje se priznaju kao porezni rashod.

Sredstva dugotrajne imovine čija je pojedinačna nabavna vrijednost manja od 3.500,00 kuna otpisuju se jednokratno.

Obveza obračuna amortizacije traje dok se materijalna i nematerijalna imovina u cjelosti ne otpiše.

**1.3.3. Politika iskazivanja potraživanja**

Kao kratkotrajna potraživanja iskazuju se:

* potraživanja od kupaca za prodane proizvode i obavljene usluge,
* potraživanja od društava povezanih sudjelujućim interesom,
* potraživanja za dane predujmove i ostala kratkotrajna potraživanja koja su proizašla iz redovitih aktivnosti Društva.

Usklađenje vrijednosti potraživanja na teret rashoda poslovanja obavlja se za sva potraživanja i ostala potraživanja za koja se došlo do saznanja da potraživanje nije u roku naplaćeno ili da su nastale okolnosti djelomičnog umanjenja potraživanja sukladno Zakonu o porezu na dobit, a za koja je ranije iskazan poslovni prihod. Odluku o vrijednosnom usklađenju ili otpisu potraživanja donosi direktor Društva.

**1.4. POLITIKA ISKAZIVANJA PLAĆENIH TROŠKOVA BUDUĆEG RAZDOBLJA I OBRAČUNATIH PRIHODA**

Unaprijed plaćeni troškovi priznaju se kao imovina u razdoblju kada su plaćena, a odnose se na buduća razdoblja. Nedospjela naplata prihoda priznaje se kao imovina i prihod kada se odnosi na prihod razdoblja, a još nisu zadovoljeni kriteriji za fakturiranje na temelju uredne isprave o obavljenoj usluzi.

**1.5. POLITIKA ISKAZIVANJA OBVEZA**

Kao kratkoročne obveze iskazuju se obveze nastale stjecanjem dobara i korištenjem usluga za koje se vrši isplata, zakonom propisane obveze za poreze i doprinose i ostala zakonska davanja, obveze prema zaposlenima i druge kratkoročne obveze nastale u razdoblju poslovanja.

Unaprijed plaćene isporuke dobara i usluga od strane kupca na dan bilance iskazuju se kao dio kratkoročnih obveza.

Kao dugoročne obveze iskazuju se obveze čiji je rok plaćanja duži od godinu dana.

**1.6. ODGOĐENO PLAĆANJE TROŠKOVA I PRIHOD BUDUĆEG RAZDOBLJA**

Odgođeno plaćanje troškova priznaje se kao obveza kada se odnosi na troškove nastale u tekućem razdoblju, a za koje nisu ispunjeni uvjeti za fakturiranje.

Prema HSFI 15.37 - primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Prihodi budućeg razdoblja koji se iskazuje u bilanci kao dio kratkoročnih obveza obuhvaćaju odgođene prihode za investicije u tijeku i aktiviranu imovinu za dio koji je financiran sredstvima Hrvatskih voda, Grada Samobora i drugih - bespovratno primljenih sredstava.

**1.7. PRIZNAVANJE PRIHODA**

Prihodi se sastoje od fer vrijednosti primljene naknade ili potraživanja za prodane usluge i proizvode tijekom redovnog poslovanja društva. Društvo priznaje prihode kada se iznos prihoda može pouzdano mjeriti, kada će društvo imati buduće ekonomske koristi i kada su zadovoljeni specifični kriteriji za djelatnost društva.

Kao financijski prihod iskazuju se prihodi od kamata nastalih temeljem plasmana i potraživanja iz poslovnih odnosa; tečajnih razlika nastalih preračunom sredstava, potraživanja i obveza u stranim sredstvima plaćanja u njihovu kunsku protuvrijednost po srednjem tečaju Hrvatske narodne banke, tijekom godine i na kraju poslovne godine.

**1.8. PRIZNAVANJE RASHODA**

Kao poslovni rashodi iskazuju se svi rashodi koji su nastali u izravnoj vezi sa fakturiranim prihodom, a to su materijalni troškovi i usluge, troškovi osoblja, amortizacija, vrijednosno usklađenje kratkotrajne imovine kao i ostali troškovi poslovanja. Rashod se priznaje u obračunskom razdoblju kada je nastao i kada se ne očekuju buduće ekonomske koristi, a ne postoje uvjeti da se prizna kao imovinska pozicija u bilanci.

Kao financijski rashodi iskazuju se kamate nastale temeljem obveza iz poslovnih odnosa, obračunane do datuma bilance i negativne tečajne razlike nastale preračunom svih sredstava, potraživanja i obveza koje se iskazuju u stranim sredstvima plaćanja u njihovu kunsku protuvrijednost po srednjem tečaju Hrvatske narodne banke, tijekom godine i na kraju poslovne godine.

# 2. BILJEŠKE UZ POZICIJE BILANCE

# A K T I V A

# 2.1. DUGOTRAJNA IMOVINA

# Kao dugotrajna imovina u bilanci je iskazano sljedeće:

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Nematerijalna imovina | 17.607 | 607 | 3,45 |
| Zemljište | 1.110.960 | 1.558.707 | 140,30 |
| Građevinski objekti | 63.628.251 | 65.252.539 | 102,55 |
| Postrojenja i oprema | 96.506 | 295.659 | 306,36 |
| Transportna imovina | 561.729 | 2.138.694 | 380,73 |
| Materijalna imovina u pripremi | 15.796.197 | 16.178.186 | 102,42 |
| Ukupno | 81.211.250 | 85.424.392 | 105,15 |

**Promjene na materijalnoj imovini u 2018. godini bile su:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| R. br. | Opis | Nemater. imovina | Građ. objekti | Zemljište | Oprema | Transp. imovina | Imovina u pripremi | Ukupno |
| I. NABAVNA VRIJEDNOST |
| 1. | Stanje 01.01.2018. | 49.000 | 96.310.200 | 1.110.960 | 359.144 | 1.740.215 | 15.796.197 | 115.365.716 |
| 2. | Povećanje - nabava | 2.500 | 4.013.994 | 447.747 | 243.034 | 1.864.754 | 2.649.529 | 9.221.559 |
| 3. | Smanjenje – rashod |  |  |  | 29.980 | 236.003 | 2.267.541 | 2.533.524 |
| Stanje 31.12.2018. | 51.500 | 100.324.194 | 1.558.707 | 572.198 | 3.368.966 | 16.178.186 | 122.053.751 |
| II. ISPRAVAK VRIJEDNOSTI |
| 4. | Stanje 01.01.2018. | 31.393 | 32.681.949 | 0 | 262.638 | 1.178.486 | 0 | 34.154.466 |
| 5. | Amortizacija za 2018.g. | 19.500 | 2.389.706 |  | 41.119 | 91.120 |  | 2.541.444 |
| 6. | I.V. Rash. Imovine |  |  |  | 27.218 | 39.334 |  | 66.552 |
| Stanje 31.12.2018. | 50.893 | 35.071.655 |  | 276.539 | 1.230.272 |  | 36.629.359 |
| III. SADAŠNJA VRIJEDNOST | 607 | 65.252.539 | 1.558.707 | 295.659 | 2.138.694 | 16.178.186 | 85.424.392 |

**2.1.1. Nematerijalna imovina**

Za vođenje poslovnih knjiga trgovačko društvo Odvodnja Samobor d.o.o. koristi aplikacije Libusoft Cicom-a, te je za daljnji rad u 2018. godini bilo neophodno dokupiti nadogradnju.

**2.1.2. Zemljište**

Prema elaboratu Procjena tržišne vrijednosti nekretnine koji je izradio Stalni sudski vještak za graditeljstvu i procjenu nekretnina Katarina Grubač, dipl.ing.arh., vrijednost zemljišta iznosi 447.747 kuna. U Izvatku iz zemljišne knjige Glavni odvodni kanal od naselja Hrastina do autoceste A3 površine 13891 m2 kao vlasnik 1/1 upisana je Odvodnja Samobor d.o.o. Slijedom navedenog u poslovne knjige knjižili smo zemljište, a prema elaboratu Procjena tržišne vrijednosti nekretnine koji je izradio Stalni sudski vještak za graditeljstvu i procjenu nekretnina Katarina Grubač, dipl.ing.arh., u vrijednosti 447.747 kuna.

**2.1.3. Građevinski objekti**

U 2018. godini aktivirano je izgrađenih kanala za odvodnju u vrijednosti 2.267.541 kuna, a prenesene su u upotrebu zaključno do 31.12.2018. godine. Prema elaboratu Procjena tržišne vrijednosti nekretnine koji je izradio Stalni sudski vještak za graditeljstvu i procjenu nekretnina Katarina Grubač, dipl.ing.arh., također smo knjižili vrijednost troškova gradnje Glavnog odvodnog kanala od naselja Hrastina do autoceste A3 u iznosu 1.746.453 kuna.

Nabavna vrijednost svih kanalizacija iznosi 97.743.033 kuna, dok akumulirana amortizacija iznosi 32.490.493 kuna. Vrijednost Pročistača otpadnih voda iznosi 2.581.162 kune i u cijelosti je amortiziran.

**2.1.4. Postrojenja i oprema**

Zbog potrebe posla u 2018. godini je nabavljeno:

* Vibro ploča 57.990 kuna
* Građevinska oplata 102.789 kuna
* Dvokrilna ograda 4.300 kuna
* Garažna vrata 38.025 kuna
* Potopna kanalizacijska crpka 19.950 kuna
* Potopna kanalizacijska crpka 19.980 kuna
* Sveukupno 243.034 kuna

Odlukom Direktora o rashodovanju dugotrajne materijalne imovine, oprema u vrijednosti 29.980 kuna isknjižena je iz uporabe. Neupotrebljiva, neispravna i zastarjela IT oprema godine zbrinuta putem Spectra media d.o.o., trgovačkog društva ovlaštenog za zbrinjavanje IT otpada. Potrgana i neispravna oprema i sitni inventar zbrinuti su na Reciklažnom dvorištu trgovačkog društva Komunalac d.o.o. Samobor.

**2.1.5. Transportna imovina**

Zbog potrebe posla u 2018. godini je nabavljeno:

* Prikolica za prijevoz radnih strojeva 67.410 kuna
* Minibager Yanmar sa hidr. Čekićem 369.490 kuna
* Teretno vozilo Mercedes-Benz 848.491 kuna
* Rovokopač – utovarivač Terex 579.163 kuna
* Sveukupno 1.864.955 kuna

Društvo je u 2018. godini obavilo promjenu procjene vijeka uporabe vrijednosti transportne imovine i povećalo vijek uporabe (novo nabavljene transportne imovine), što je utjecalo na smanjenje troškova amortizacije u 2018. godini. Efekat smanjenja troškova amortizacije iznosi 178.958 kuna.

Smanjenje transportne imovine za iznos od 236.003 kune odnosi se na prodaju teretnog vozila. Odlukom Direktora teretno vozilo AMAROK HIGHLINE 3.0 TDI ZG 8730 GJ prodano je trgovačkom društvu Trans Auto d.o.o. iz Zagreba.

**2.1.6. Materijalna imovina u pripremi - investicije u tijeku**

Investicije u tijeku iskazane u bilanci iznose:

|  |  |  |  |
| --- | --- | --- | --- |
| R.br. | Opis  | 31.12.2017. | 31.12.2018. |
| 1. | Odvodnja i pročišćavanje otpadnih voda grada Samobora |  |  |
| 2. | Novi Sjeverni kolektor | 332.681 | 342.612 |
| 3. | Izmještanje i rekonstrukcija Južnog kolektora | 1.729.597 | 1.744.004 |
| 4. | Zacjevljenje dijela GOK-a sustava odvodnje grada Samobora | 1.477.365 | 1.479.817 |
| 5. | Transportni kolektor od preljeva GOK-a do uređaja i rekonst | 159.053 | 161.074 |
| 6. | Odvodnja naselja Mala i Velika Rakovica i Kladje | 1.034.214 | 1.092.214 |
| 7. | Sustav odvodnje naselja Gradna - faza 1 | 232.616 | 233.143 |
| 8. | Sustav odvodnje naselja Velika Jazbina i Klokočevec - I faza | 405.677 | 407.359 |
| 9. | Sustav odvodnje naselja Mala Jazbina i Lug Samoborski - I fa | 682.225 | 689.536 |
| 10. | Sustav odvodnje naselja Perivoj i Bobovica - I i II faza | 826.109 | 833.379 |
| 11. | Retencijski kolektor i preljevni objekt Bregana | 276.129 | 276.129 |
| 12. | Projekt razvoja sustava odvodnje grada Samobora I. etapa | 4.597.891 | 4.630.277 |
| 13. | Drenaža područja Giznik | 112.000 | 112.000 |
| 14. | Odvodnja oborinskih voda Hrastina-Farkaševec-Domaslo | 164.250 | 164.250 |
| 15. | Odvodnja Ulice grada Wirgesa, Sv.Helene i Ulice P.Što | 61.432 | 63.034 |
| 16. | Fekalna kanalizacijska mreža u naselju Vrhovčak | 77.498 | 81.469 |
| 17. | Oborinska odvodnja dijela naselja Hrastina i Domaslo | 165.672 | 165.672 |
| 18. | Fekalna kanalizacija naselja Mala i Velika Rakovica | 277.150 | 277.150 |
| 19. | Kanalizacija u ulici Trkeši u Bregani | 42.000 | 42.000 |
| 20. | Investicijska studija izgradnje novog prečistaća | 237.870 | 237.870 |
| 21. | Glavni odvodni kanal sustava odvodnje Grada Samobora | 290.000 | 290.000 |
| 22. | Obor.odvodnja u dijelu Mirnovečke i Prigorske u M.Rakov | 18.000 | 18.000 |
| 23. | Mješovita kanalizacija u Ulici I.Hoića u Samoboru | 19.773 | 19.773 |
| 24. | Javna fekalna kanalizacija i crpna stanica Vrbovec i Medsave | 58.661 | 58.661 |
| 25. | Javna fekalna kanalizacija u Terezinoj ulici u Hrastini | 34.641 | 0 |
| 26. | Mješovita kanalizacija Starogradska i dio Gornjeg kraja | 178.000 | 180.155 |
| 27. | Mješovita kanalizacija u Ulici Ratka Buzine u Samoboru | 377.711 | 0 |
| 28. | Javna sanitarna kanalizacija u ulici S.Vugrinca u Samoboru | 197.551 | 0 |
| 29. | Javna sanitarna kanalizacija - put Trebež u Vrbovcu Samobor | 84.200 | 90.129 |
| 30. | Sustav oborinske odvodnje u naselju Rakov Potok | 0 | 802.495 |
| 31. | Razdjelna odvodnja u naselju Perivoj u Samoboru | 0 | 34.170 |
| 32. | Spojni kanal kolektora Starogradska - Vugrinščak | 16.480 | 76.020 |
| 33. | Izmještanje trase cjevovoda od Domaslovca do Farkaševca | 74.520 | 0 |
| 34. | Javna mješovita kanalizacija Ulice Brdarka u Samoboru | 0 | 17.167 |
| 35. | Izmještanje i rekonstrukcija Južnog kolektora Grada Samobora | 355.448 | 355.448 |
| 36. | Izvlaštenje radi izgradnje sustava odvodnje naselja Gradna | 156.525 | 156.525 |
| 37. | Izmještanje Sjevernog kolektora Grada Samobora | 485.734 | 485.735 |
| 38. | Izvlaštenje radi izgradnje sustava odv.M.i V. Rakovica i Kladje | 169.653 | 169.653 |
| 39. | Izvlaštenje radi izgradnje sustava odv.Perivoj i Bobovica | 347.807 | 351.202 |
| 40. | Izvlaštenje radi izgradnje sustava odv.V.Jazbina i Klokočevac | 40.064 | 40.064 |
|  | Ukupno | 15.796.197 | 16.178.186 |

## 2.2. KRATKOTRAJNA IMOVINA

Kratkotrajna imovina se sastoji od Zaliha, Potraživanja te Novca u banci i blagajni. U Bilanci je iskazana sljedeća kratkotrajna imovina:

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Zalihe | 0 | 0 | 0 |
| Potraživanja | 3.256.193 | 4.201.815 | 129,04 |
| Novac u banci i blagajni | 224.914 | 178.747 | 79,47 |
| Ukupno | 3.481.107 | 4.380.563 | 125,84 |

# 2.2.1. Zalihe

Zalihe su iskazane sukladno primjenjenoj računovodstvenoj politici i sastoje se od sljedećih pozicija:

* Sitni inventar u upotrebi 94.181
* Auto-gume u upotrebi 77.739
* Zaštitna odjeća u upotrebi 34.371
* Ispravak vrijednosti sitnog inventara -206.291

- Ukupno: 0

### 2.2.2. Potraživanja

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Potraživanja od kupaca | 2.895.485 | 3.611.852 | 124,74 |
| Potraživanja od zaposlenika  | 0 | 0 |  |
| Potraživanje od države i drugih institucija | 84.672 | 130.611 | 154,25 |
| Ostala potraživanja | 276.036 | 459.353 | 166,41 |
| Ukupno: | 3.256.193 | 4.201.815 | 129,04 |

**2.2.3. Potraživanja od kupaca**

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Potraž. od VIO za održ.odvodnje | 1.488.802 | 2.041.687 | 137,14 |
| Potraživanja za uslugu fekalca | 31.291 | 38.130 | 121,86 |
| Potraživanje za priključke | 50.826 | 27.451 | 54,01 |
| Potraživanje za održavanje slivnika | 62.618 | 180.763 | 288,68 |
| Potraživanje za ostale usluge | 19.250 | 414 | 2,15 |
| Potraž. s naslova naknade za razvoj | 1.250.282 | 1.330.563 | 106,42 |
| Vrijednosno usklađenje | -7.584 | -7.931 | 104,58 |
| Ukupno | 2.895.485 | 3.611.852 | 124,74 |

### 2.2.4. Potraživanja od zaposlenika i članova poduzetnika

Potraživanja od zaposlenika i članova poduzetnika je potraživanje za akontacije za nabavu u gotovini.

### 2.2.5. Potraživanja od države i drugih institucija

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Potraživanje za razliku većeg pretporeza |  | 113.329 | 0 |
| Potraživanja za procijenjeju obvezu PDV-a ViO  | 31.585 | 0 | 0 |
| Potraživanje za predujmove poreza na dobit | 52.604 | 28.282 | 32,85 |
| Potraživanje za više plaćenu naknadu za šume | 484 | 0 | 0 |
| Ukupno: | 84.672 | 130.611 | 154,25 |

### 2.2.6. Ostala potraživanja

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Potraživanje od HZZO za bolovanje | 5.632 | 28.536 | 506,68 |
| Potraživanje po Zahtjevima – Grad Samobor  | 270.401 | 402.817 | 148,97 |
| Potraživanje po Zahtjevima – Hrvatske vode | 0 | 28.000 | 0 |
| Ukupno: | 276.036 | 459.353 | 166,41 |

### 2.3. NOVAC U BANCI I BLAGAJNI

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Novac u bankama | 224.540 | 177.348 | 78,98 |
| Novac u blagajni | 374 | 1.399 | 374,06 |
| Ukupno: | 224.914 | 178.747 | 79,47 |

### 2.4. PLAĆENI TROŠKOVI BUDUĆEG RAZDOBLJA

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Unaprijed plaćeni troškovi održavanja i sl. | 0 | 3.840 | 0 |
| Unaprijed plaćeni troškovi osiguranja vozila  | 22.266 | 27.595 | 123,96 |
| Nefakturirani prihodi | 245.839 | 0 | 0 |
| Ukupno: | 268.105 | 31.435 | 11,72 |

Unaprijed plaćeni troškovi održavanja je uplata po ponudi Libusoft Cicom d.o.o. za uvođenje aplikacije e-račun u iznosu 3.840 kuna. Nefakturirani prihodi odnose se na obračun Vodoopskrbe i odvodnje d.o.o. za prosinac 2018. godine.

**2.5. IZVANBILANČNI ZAPISI**

U izvanbilančne zapise knjižena je Oprema poslovnog prostora u zakupu – tuđa sredstva u vrijednosti 19.810 kuna, primljene bjanco zadužnice za dobro izvršenje ugovora 200.000 kuna, primljena garancija za uredno ispunjenje ugovora od Tigre d.o.o. od 440.752 kuna. Izdane su zadužnice od 2.500.000 kuna Hrvatskim vodama prema uvjetima za pripremu i provedbu projekata Ministarstva regionalnog razvoja i fondova Europske unije za projekt EN.2.1.16 – 0078 Nastavak izgradnje kanalizacijske mreže naselja Jelenščak. Izdane su zadužnice Raiffeisen Austrija banci za osiguranje naplate po Ugovoru za kredit - dopušteno prekoračenje po transakcijskom računu. Izdane zadužnice od 500.000 kuna Privrednoj banci d.d. za osiguranje naplate tražbina po Ugovoru o kratkoročnom revolving kreditu su vraćene po povratu kredita i isknjižene iz evidencije.

# P A S I V A

# 2.6. KAPITAL I REZERVE

Stanje temeljnog kapitala na dan 31.12.2018. godine iznosi 1.550.000 kuna. Temeljni kapital je Rješenjem broj Tt-13/27804-2 upisan u Sudski registar Trgovačkog suda u Zagrebu.

|  |  |  |  |  |
| --- | --- | --- | --- | --- |
| Red.br. | Opis | 31.12.2017. | 31.12.2018. | Index 18/17 |
| 2.6.1. | Upisani temeljni kapital | 1.550.000 | 1.550.000 | 100,00 |
| 2.6.2. | Zadržana dobit | 361.814 | 0 | 0 |
| 2.6.3. | Preneseni gubitak |  | 1.521.666 | 0 |
| 2.6.4. | Gubitak poslovne godine | 1.883.481 | 0 | 0 |
| 2.6.5. | Dobit poslovne godine |  | 654 | 0 |
|  | Ukupno | 28.333 | 28.988 | 102,31 |

Gubitak poslovne godine 2017. od 1.883.481 kuna Odlukom Skupštine pokriven dijelom je iz Zadržane dobiti, te iznosi 1.521.666 kuna i pokrivati će se dobicima u narednim razdobljima.

### 2.7. DUGOROČNE OBVEZE

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Obveze prema bankama i  |  |  |  |
| drugim financijskim institucijama | 0 | 1.654.428 | 0 |
| Dio dospjelih dugoroč.obveza koji se trebaju platiti unutar posl. godine | 0 | -339.589 | 0 |
| Ukupno | 0 | 1.314.839 |  |

Zbog potrebe posla u 2018. godini je na rok od 60 mjeseci ugovoreni su slijedeći leasinzi, te njihovo stanje na dan 31.12.2018. godina:

* Raiffeisen Leasing d.o.o. za nabavu kamiona Mercedes Benz 759.947 kuna
* Raiffeisen Leasing d.o.o. za nabavu minibagera Yanmar 324.675 kuna
* OTP Leasing d.o.o. za nabavu Rovokopač – utovarivač Terex 569.806 kuna
* Sveukupno: 1.654.428 kuna

### 2.8. KRATKOROČNE OBVEZE

Kratkoročne obveze iskazuju se u poslovnim knjigama u vrijednosti nastale poslovne promjene dokazane urednom ispravom ili ugovorom o stvaranju obveze. Kao kratkoročne obveze u bilanci su iskazane:

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Obveza za dospjele dugoročne obveze koji se trebaju platiti unutar posl.godine  | 0 | 339.589 | 0 |
| Obveze prema bankama | 350.000 | 875.975 | 250,28 |
| Obveze prema dobavljačima | 1.288.875 | 517.882 | 40,18 |
| Obveze prema zaposlenicima | 204.075 | 201.749 | 98,98 |
| Obveze za poreze i doprinose i sl. | 119.355 | 147.639 | 123,70 |
| Ostale kratkoročne obveze | 1.015.707 | 1.062.407 | 104,60 |
| Ukupno | 2.978.012 | 3.145.241 | 105,61 |

**2.8.1. Obveze za dospjele dugoročne obveze**

Obveze koje dospijevaju unutar jedne godine smatraju se kratkoročnima. Prema Planu otplate u 2019. godini dospijevaju ugovoreni lizinzi u ukupnom iznosu 45.781,65 EUR-a. Po srednjem tečaju HNB na dan 31.12.2018. godine, dugoročne su obveze umanjene, a kratkoročne uvećane za 339.589 kuna.

### 2.8.2. Obveze prema bankama

Dana 26.06.2017. godine zaključen je Ugovor o kratkoročnom revolving kreditu s Privrednom bankom Zagreb u iznosu od 500.000 kuna s krajnjim rokom vraćanja 14.06.2018. godine i fiksnom kamatom od 4%. Navedeni kredit je vraćen danom dospijeća.

U međuvremenu je potpisan ugovor s OTP bankom d.d. o okvirnom kratkoročnom kreditu korištenjem minusa po računu s krajnjim rokom vraćanja 25.03.2019. godine i fiksnom kamatom 1,5%. Na dan 31.12.2018. godine iskorišteno je 875.975 kuna za plaćanje učešća za nabavu transportne imovine i nedostajuća obrtna sredstva.

### 2.8.3. Obveze prema dobavljačima

Kao obveza prema dobavljačima su fakture dobavljača za isporuke do 31.12.2018. godine koje dospijevaju u 2019. godini, u iznosu 517.882 kuna.

**2.8.4. Obveze prema zaposlenicima**

Obveza prema zaposlenicima je zapravo obračunata plaća za prosinac 2018. godine, čije je dospijeće u siječnju 2019. godine. Plaća je regulirana internim aktom i važećim propisima Republike Hrvatske za obračunati porez i doprinose iz i na plaću, te za prosinac iznosi:

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Neto plaća | 190.343 | 166.054 | 87,24 |
| Ostala materijalna prava radnika | 13.731 | 35.695 | 259,96 |
| Ukupno | 204.075 | 201.749 | 98,86 |

### 2.8.5. Obveze za poreze, doprinose i slična davanja

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Obveza za razliku poreza i pretporeza | 7.510 | 46.835 | 651,56 |
| Porezi i doprinosi iz plaća | 64.655 | 44.589 | 87,36 |
| Doprinosi na plaću | 46.207 | 42.103 | 91,12 |
| Doprinos zbog neisp.kvote za zapošlj.invalida | 983 |  |  |
| Obveza za porez na dobitak |  |  |  |
| Obveza za nadoknadu za šume |  | 122 |  |
| Ukupno | 119.237 | 147.639 | 123,82 |

### 2.8.6. Ostale kratkoročne obveze

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Naknada za razvoj | 1.015.707 | 1.062.407 | 104,60 |

Kao ostala kratkoročna obveza knjižena je fakturirana, a nenaplaćena Naknada za razvoj odvodnje. Gradsko vijeće Grada Samobora donijelo je 2014. godine Odluku o povećanju naknade za razvoj na način da je naknada za razvoj vodoopskrbe umanjena u korist naknade za razvoj odvodnje. Ovu naknadu fakturira Vodoopskrba i odvodnja d.o.o. Zagreb, a naplaćena se koristi za izgradnju kanalizacijske infrastrukture na području Grada Samobora.

# 2.9. ODGOĐENO PLAĆANJE TROŠKOVA I PRIHODI BUDUĆEG RAZDOBLJA

Prema HSFI 15 - primici, potpore i financiranja dugotrajne imovine iz sredstava proračuna i drugih izvora povećavaju obračunate prihode (odgođeno priznavanje prihoda kroz amortizacijski vijek trajanja sredstva) u visini sredstava primljenih za nabavu dugotrajne imovine. Prihodi razdoblja odobravaju se u visini obračunate godišnje amortizacije i u cijelosti se priznaju do kraja amortizacijskog vijeka.

Odgođeno plaćanje troškova i prihod budućeg razdoblja iskazan u bilanci na dan 31.12.2018. godine odnosi se na:

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Neutrošena Naknada za razvoj odvodnje | 3.493.405 | 4.832.493 | 138,33 |
| Odg. priznavanje prihoda investicija u tijeku | 14.162.725 | 14.619.560 | 103,23 |
| Odg. priznavanje prihoda kanal. u upotrebi | 62.626.518 | 64.301.624 | 102,67 |
| Odg. priznavanje prihoda nekretnine u pripremi | 1.555.232 | 1.558.627 | 100,22 |
| Obrač. troškovi za koje nije primljena faktura | 116.237 | 35.018 | 30,13 |
| Ukupno | 81.954.117 | 85.347.322 | 104,14 |

Trgovačko društvo Odvodnja Samobor u 2018. godini prikupilo 2.542.966,05 kuna sredstava naknade za razvoj odvodnje. Članak 57. stavak 2. Zakona o izmjenama i dopunama Zakona o financiranju vodnog gospodarstva (Narodne novine 127/17) dozvoljava da javni isporučitelj može koristiti do 20% prikupljenih sredstava naknade za razvoj za pokriće troškova održavanja i pogona građevina za javnu odvodnju.

Namjenski utrošeno u iznosu od 1.203.878 kune, odnosno neutrošen iznos naknade za razvoj na dan 31.12.2018. godine je 4.832.493 kune.

Odgođeno priznavanje prihoda - kanalizacija u upotrebi odnosi se na kanalizaciju financiranu sredstvima drugih. U 2018. godini odgođeno priznavanje prihoda povećano je za aktivirane investicije za 3.931.994 kuna i smanjeno za obračunatu amortizaciju za 2.256.887 kuna za koji iznos su povećani prihodi razdoblja u skladu s Računovodstvenim politikama.

# 3. BILJEŠKE UZ POZICIJE RAČUNA DOBITI I GUBITKA

# 3.1. POSLOVNI PRIHODI

Prema računovodstvenim politikama, prihodi predstavljaju povećanje ekonomske koristi tijekom obračunskog razdoblja. Prihodi se priznaju danom isporuka roba ili usluga, te izdavanjem računa.

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Poslovni prihodi | 8.917.025 | 9.380.273 | 105,19 |
| **3.1.1. Prihod od prodaje (izvan grupe)**Opis | 31.12.2017. | 31.12.2018. | Index 18/17 |
| Prihod od održavanja javne odvodnje | 2.925.497 | 2.911.923 | 99,54 |
| Prihod od održavanja slivnika | 1.200.000 | 1.503.999 | 125,33 |
| Prihod od usluga pražnjenja septičkih jama | 262.301 | 261.906 | 99,85 |
| Prihod od izrade priklj. na javnu odvodnju | 299.011 | 178.558 | 59,72 |
| Prihodi od izdavanja raznih potvrda | 9.315 | 5.589 | 60,00 |
| Prihodi od iskopa, utovara i sl. | 5.475 | 0 |  |
| Ukupno | 4.701.599 | 4.861.975 | 103,41 |

Prihodi od prodaje ostvareni su od isporuke usluga iz registrirane djelatnosti: održavanje javnje odvodnje, usluga pražnjenja septičkih jama te izrade priključaka na javnu odvodnju.

Najznačajniji prihod je prihod od održavanja javne odvodnje. Održavanje se plaća prema cjeniku poduzeća i kubnom metru potrošene vode. Fakturiranje i naplatu ove usluge obavlja trgovačko društvo Vodoopskrba i odvodnja d.o.o. Zagreb.

Prihod od održavanja slivnika ostvaren je temeljem Ugovora o povjeravanju poslova odvodnje atmosferskih voda u Gradu Samoboru između trgovačkog društva Odvodnja Samobor i Grada Samobora.

**3.1.2. Prihodi na temelju upotrebe vlastitih proizvoda, robe i usluga**

Prihod s osnove uporabe vlastitih sredstava u izgradnji dugotrajne imovine obračunat je internim obračunima – privremenim i okončanim situacijama bez internih dobitaka. Građevinski objekti – kanali za odvodnju preneseni su u upotrebu i povećavaju vrijednost imovine.

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Prihod s osnove uporabe vlastitih sredstava u izgradnji dugotrajne imovine | 1.990.809 | 1.002.223 | 50,34 |

**3.1.3. Ostali poslovni prihodi**

Prihodi od državnih potporapovezani su sa primljenim sredstvima dugotrajne imovine od Grada Samobora i Hrvatskih voda, koja se amortiziraju i raspoređuju u prihod u razdoblju i omjerima u kojima se tereti amortizacija na ta sredstva. Ova stavka Računa dobiti i gubitka zapravo je obračunat alikvotni iznos amortizacije koji se prizna kao prihod u obračunskom razdoblju, a sve temeljem HSFI-ja 15 i MRS-a 20.

Prihod od refundacije troškova je prihod po članku 57. stavak 2. Zakona o izmjenama i dopunama Zakona o financiranju vodnog gospodarstva (Narodne novine 127/17), po kojem javni isporučitelj može koristiti do 20% prikupljenih sredstava naknade za razvoj za pokriće troškova održavanja i pogona građevina za javnu odvodnju. Za 2018. godinu ovaj prihod iznosi 508.593 kuna.

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Prihodi od državnih potpora  | 2.138.315 | 2.256.887 | 105,55 |
| Prihod od refundacije troškova | 14.978 | 604.434 | 4035,48 |
| Prihod od isplate šteta po polici osiguranja | 13.608 |  | 0 |
| Naknadno naplaćena potraživanja | 2.986 | 6.803 | 227,93 |
| Prihod od prodaje osnovnih sredstava | 54.730 | 200.200 | 365,80 |
| Naknadno pronađena imovina | 0 | 447.747 | 0 |
| Ukupno | 2.224.617 | 3.516.074 | 158,05 |

# 3.2. POSLOVNI RASHODI

Rashodi predstavljaju smanjenje ekonomske koristi kroz obračunsko razdoblje u obliku odljeva ili stvaranja obaveza.

**3.2.1. Materijalni troškovi**

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Troškovi sirovina i materijala | 887.777 | 610.467 | 68,76 |
| Troškovi administracije i uprave | 33.896 | 38.737 | 114,28 |
| Trošak sitnog inv., zašt. odjeće i autoguma | 56.030 | 31.778 | 56,72 |
| Potrošena energija | 250.056 | 278.224 | 111,26 |
| Ukupno | 1.227.759 | 959.206 | 78,13 |

**3.2.2. Ostali vanjski troškovi**

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Vanjske usluge: telefon, oglašavanje, zakup | 735.238 | 332.604 | 45,24 |
| Usluge tekućeg održavanja | 187.987 | 559.202 | 297,47 |
| Usluge kooperanata | 1.126.965 | 393.048 | 34,88 |
| Komunalne usluge | 101.620 | 98.226 | 96,66 |
| Usluga obračuna i naplate odvodnje i NZR | 344.778 | 349.198 | 101,28 |
| Ukupno | 2.496.588 | 1.732.278 | 69,39 |

**3.2.3. Troškovi osoblja**

Ukupni troškovi osoblja za 2017. godinu odnose se na 33 zaposlena na bazi stanja i 33 zaposlena na bazi sati rada. U 2018. godini bilo je zaposleno 31 radnika na bazi stanja i 28 radnika na bazi sati rada.

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Neto plaća | 2.351.019 | 2.038.070 | 86,69 |
| Doprinosi iz plaća | 790.946 | 662.004 | 83,70 |
| Doprinosi na plaću | 561.670 | 494.928 | 88,12 |
| Ukupno | 3.703.635 | 3.195.002 | 86,27 |

**3.2.4. Amortizacija**

Trošak amortizacije obračunat je primjenom linearne metode za svako sredstvo pojedinačno u korisnom vijeku trajanja.

S obzirom da smo u 2018. godini značajno obnovili transportnu imovinu (vrijednost nabave iznosi 1.864.754,03 kuna), prema iskustvu i predviđenoj količinu uporabe predmetne imovine, Odlukom direktora smanjena je stopa amortizacije za skupinu s dosadašnjih 20% na 5% godišnje. Dakle, procijenjani korisni vijek uporabe Transportne imovine iznosi 20 godina.

Troškovi amortizacije u 2018. godini iznose 2.459.444 kune, od čega se iznos od 2.256.887 kuna odnosi na amortizaciju obračunatu za materijalnu imovinu (objekte komunalne infrastrukture) financiranu tuđim bespovratno primljenim sredstvima, a za koji iznos je povećan prihod (veza bilješka 3.1.3.).

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Amortizacija | 2.392.264 | 2.459.444 | 102,81 |
| Prihodi od državnih potpora  | 2.138.315 | 2.256.887 | 105,55 |
| Efekat | 253.949 | 202.557 | 79.76 |

**3.2.5. Ostali troškovi**

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Ostala materijalna prava radnika | 261.609 | 278.538 | 106,47 |
| Nadoknada članovima NO | 45.263 | 45.263 | 100,00 |
| Nadoknada članovima uprave | 7.858 | 47.149 | 600,01 |
| Premije osiguranja | 83.945 | 74.374 | 88,60 |
| Ostali nematerijalni troškovi | 142.537 | 122.192 | 85,73 |
| Ukupno | 541.212 | 567.516 | 104,86 |

**3.2.6. Vrijednosna usklađenja**

Vrijednosno usklađenje kratkotrajne imovine odnosi se na potraživanja od kupaca dospjela na dan 31.12.2017., a koja nisu naplaćena u 2018. godini.

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Vrijednosna usklađenja kratkotrajne imovine | 7.584 | 5.432 | 71,62 |

**3.2.7. Ostali poslovni rashodi**

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Izravni otpisi od kupaca | 150.246 | 180.359 | 120,04 |
| Neamortizirana vrijednost rashodovane imovine | 67.654 | 199.432 | 294,78 |
| Donacije za milodare, potpore | 206.000 | 21.000 | 0 |
| Ostali poslovni rashodi |  | 6.080 | 10,19 |
| Ukupno | 423.900 | 406.871 | 95,98 |

Ostali poslovni rashodi podrazumijevaju izravne otpise od kupaca knjižene na temelju prijedloga za otpis potraživanja prema odluci Komisije za pritužbe i žalbe građana na prekomjernu potrošnju. Fakturiranje i naplatu usluge održavanja javne odvodnje temeljem Ugovora o poslovnoj suradnji obavlja trgovačko društvo Vodoopskrba i odvodnja d.o.o. Zagreb i dostavlja Odluke Komisije za pritužbe i žalbe građana.

Neamortizirana vrijednost rashodovane imovine odnosi se na isknjiženje prodanog teretnog vozila AMAROK HIGHLINE 3.0 TDI ZG 8730 GJ.

Odlukom direktora u 2018. godini dodjeljena je donacije Nogometnom klubu Samobor u iznosu 20.000 kuna i potpora Evi Magdić Govedarica, stipendistici Programa The Headmasters and Headmistresses Conference UK putem Foruma za slobodu odgoja u iznosu 1.000 kuna.

**3.3. FINANCIJSKI PRIHODI**

**3.3.1. Ostali prihodi s osnove kamata**

Prihodi od kamata su redovite kamate na depozit kod Addiko banke i prihodi od zateznih kamata obračunatih zbog zakašnjenja u roku plaćanja.

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Prihod od redovnih kamata | 185 | 71 | 38,38 |
| Prihod od zateznih kamata | 274 | 1.671 | 309,85 |
| Ukupno | 459 | 1.742 | 379,52 |

**3.4. FINANCIJSKI RASHODI**

**3.4.1. Rashodi od kamata**

Rashodi od kamata su obračunate zatezne kamate zbog zakašnjenja u roku plaćanja. Kamate na kredite banaka odnosi se na kratkoročne kredite OTP banke, RBA i Privredne banke d.d. Zagreb, a sve po Ugovoru o kratkoročnom kreditu.

Ugovori o financijskom leasingu za nabavu imovine ugovoreni su po kamatnoj stopi 3,25% za Raiffeisen Leasing i 3,75% za OTP leasing. Leasinzi su ugovoreni u EUR-ima te su na dan 31.12.2018. godine prema Srednjem tečaju HNB tečajne razlike knjižene kao rashod.

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Kamate na kredite banaka  |  | 24.778 | 0 |
| Kamate na kredite leasing društva | 7.945 | 26.498 | 333,52 |
| Zatezne kamate | 78 | 33 | 42,31 |
| Tečajne razlike iz kreditnih obveza |  | 4.302 | 0 |
| Ukupno | 8.023 | 55.611 | 693,14 |

# 3.5. DOBIT/GUBITAK RAZDOBLJA

|  |  |  |  |
| --- | --- | --- | --- |
| Opis | 31.12.2017. | 31.12.2018. | Index 18/17 |
| Poslovni prihodi | 8.917.025 | 9.380.273 | 105,20 |
| Poslovni rashodi | 10.792.942 | 9.325.750 | 86,41 |
| Dobit iz poslovnih aktivnosti | -1.875.917 | 54.523 | -2,90 |
| Financijski prihodi | 459 | 1.742 | 379,52 |
| Financijski rashodi | 8.023 | 55.611 | 693,14 |
| Dobit iz financijskih aktivnosti | -7.564 | -53.869 | 712,18 |
| Dobit tekuće godine | -1.883.481 | 654 | -0,03 |

U poslovne prihode svrstani se prihodi od registrirane djelatnosti: održavanje javne odvodnje, usluga pražnjenja septičkih jama, izrade priključaka na javnu odvodnju i održavanje slivnika koji tereti Proračun Grada Samobora. Najznačajniji prihod je prihod od održavanja javne odvodnje. Održavanje se plaća prema cjeniku poduzeća i kubnom metru potrošene vode. Fakturiranje i naplata ove usluge obavlja trgovačko društvo Vodoopskrba i odvodnja d.o.o. Zagreb.

Prihod s osnove uporabe vlastitih sredstava u izgradnji dugotrajne imovine obračunat je internim obračunima – privremenim i okončanim situacijama bez internih dobitaka. Za realizaciju Plana gradnje komunalnih vodnih građevina i Programa gradnje objekata i uređaja komunalne infrastrukture u Gradu Samoboru određeno je naše trgovačko društvo. Kada je za izgradnju određen vanjski kooperant trošak izvedenih radova knjiži se direktno na investiciju u tijeku, a refundirani iznos se preko Odgođenih prihoda priznaje u razdoblju korištenja. Građevinski objekti – kanali za odvodnju preneseni su u upotrebu i povećavaju vrijednost imovine.

Prihodi od državnih potpora po HSFI 15 i MRS 20 povezani su sa primljenim sredstvima dugotrajne imovine od Grada Samobora i Hrvatskih voda, koja se amortiziraju i raspoređuju u prihod u razdoblju i omjerima u kojima se tereti amortizacija na ta sredstva.

Pred Općinskim sudom u Novom Zagrebu, Stalna služba u Samoboru pokrenut je pojedinačni ispravni postupak za upis vlasništva na zemljištu kojim prolazi otvoreni odvodni kanal grada Samobora od naselja Hrastina Samoborska do autoceste A3 površine cca 35.000 m2. Postupak je okončan 20.12.2018. godine prema Rješenju broj 43.Z-2157/2019-33 navedenog Suda. Prema Procjembenom elaboratu u poslovne knjige knjižili smo zemljište prema procijenjenoj vrijednosti 447.747 kuna.

Prihod od prodaje dugotrajne imovine odnosi se na prodaju vozila VW Amarok ZG 8730 GJ trgovačkom društvu Trans auto d.o.o. iz Zagreba.

Ukupni rashodi za 2018. godinu planirani su u iznosu od 9.948.000 kuna i ostvareni su 94 % u odnosu na plan. Rashodi predstavljaju smanjenje ekonomske koristi kroz obračunsko razdoblje u obliku odljeva ili stvaranja obaveza.

Rashodi su u 2018. godini bili u okvirima planiranog, osim neznačajnih povećanja ili smanjenja u okviru pojedinih stavaka (konta) na koje se nije moglo utjecati.

Trošak amortizacije obračunat je primjenom linearne metode za svako sredstvo pojedinačno u korisnom vijeku trajanja. Amortizacija obračunana za materijalnu imovinu financiranu bespovratno primljenim sredstvima sukladno HSFI 15 iznosi 2.256.887 kuna za 2018. godinu što predstavlja planirani iznos troškova.

# 3.6. POREZ NA DOBIT

U poreznoj bilanci računovodstvena dobit 654 kune uvećana je za 50% troškova reprezentacije za iznos od 4.734 kuna i za Vrijednosno usklađenje kupaca 5.432 kuna te umanjena za 80 % troškova općeg obrazovanja djelatnika od 29.423 kuna. Ostvaren je porezni gubitak 18.602 kuna.

Preneseni porezni gubitak prema poreznoj prijavi za 2017. godine iznosi 1.877.509 kuna tako da se ukupni porezni gubitak u iznosu 1.896.111 kuna prenosi u naredno razdoblje.

# 4. SPOROVI I POTENCIJALNE OBVEZE

Uprava društva nema saznanja o sporovima koji bi se vodili protiv društva, a također nema ni sporova u korist drušva.

# 5. DOGAĐAJI POSLIJE BILANCE

Od datuma bilance do sastavljanja ovih financijskih izvještaja, upravi Društva nije poznat niti jedan značajan događaj vezan uz poslovanje Društva, a koji se sukladno HSFI-jima trebaju posebno istaknuti u ovim izvještajima.

U Samoboru, 29.04.2019.

**Bilješke sastavila: Direktor:**

**Nadica Kos Ivica Karoglan, dipl.ing.agr.**